Dražba – Rodinný dom súpisné číslo 173 v obci Horné Semerovce. Pozemky parcelné č. 797/12, 797/55 o výmere 1997 m2. Vzhľadom na skutočnosť, že hodnotené nehnuteľnosti neboli sprístupnené, ohodnotenie predmetu dražby bolo vykonané v zmysle § 12 ods.3 zákona č.527/2002 o dobrovoľných dražbách, v znení neskorších predpisov ("ohodnotenie možno vykonať z dostupných údajov, ktoré má dražobník k dispozícii"). Z dôvodu neumožnenia vykonania obhliadky nie je možné určiť presné technické ani dispozičné riešenie ohodnocovaných nehnuteľností, rovnako ani ich užívaciu schopnosť. Dispozičné riešenie: Suterén rodinného domu obsahuje: schodisko, chodbu, dielňu, sklad a pivnicu. Prízemie rodinného domu obsahuje: chodbu (bývalý zastrešený gang), kuchyňu, kúpeľňu s WC, izbu, izbu a izbu. Rodinný dom je samostatne stojaci rodinný dom, situovaný v zastavanom území obce, v zástavbe rodinných domov podobného prevedenia z rovnakého obdobia s prístupom z asfaltovej komunikácie. Pozemok je situovaný v rovinatom teréne v centre obce a súčasne na okraji obce priamo pri hlavnej komunikácii. Rodinný dom má 1 nadzemné podlažie, neobytné podkrovie. Rodinný dom je čiastočne podpivničený. Viac ako polovica podlahovej plochy všetkých miestností je určená na bývanie. V lokalite je možnosť napojenia na inžinierske siete: verejný vodovod, zemný plyn a elektrická energia. Na základe technického stavu domu zistenom pri obhliadke s ohľadom na zrejmú rekonštrukciu exteriérov domu, (zrejmé zateplenie stavby, nedokončená fasáda v lepidle, plastové okná) a zrejme aj rekonštrukciu interiérov, avšak zlý technický stav strechy, predpokladaná životnosť je 100 rokov. Technický stav rodinného domu zodpovedá jeho veku.